อ่านรีวิวก่อนๆ ถึงได้ทราบว่าเจ๊โหนก ย้ายมาจากสีลม ทำให้นึกได้ว่าเคยกินก๋วยเตี๋ยวแคะชื่อร้านเจ๊โหนก ในซอยนึงต้นๆถนนสีลม เวลากลางวันคนเยอะมากกกก แบบเล่นเก้าอี้ดนตรีกันเลย

ร้านใหม่นี้แอร์เย็นดี ผมหิวๆเลยสั่งลูกชิ้นมากินเล่นก่อน อร่อยใช้ได้แม้แป้งจะเยอะไปนิด บะหมี่ต้มยชามพิเศษตามมา น้ำซุปกลมกล่อมดี ลูกชิ้นต่างๆเต็มชาม ลูกชิ้นปลาเนื้อนุ่มมมม ไม่เด้งกรุบๆแบบเจ้าอื่นที่เคยกิน ไม่มีกลิ่นคาวใดๆ

ลองสั่งชามปกติ ลูกชิ้นลดจำนวนลงนิดนึง ยังไม่อิ่ม จึงจัดเกี๊ยวน้ำกุ้งมาพิสูจน์อีก ตัวเกี๊ยวเหมือนจะห่อแป้งหนาไปนิด เวลาเข้าปากจึงหนึบๆ พอได้รสสัมผัสของน้องกุ้ง  

โดยรวมแล้วจัดว่าเป็นก๋วยเตี๊ยวแคะที่อร่อยดี มากินแล้วไม่ผิดหวังครับ แม้ลูกชิ้นแคะจะมีเต้าหู้น้อยไปหน่อย และราคาต่อชามสูงไปนิด แต่เดี๋ยวนี้ก็เริ่มกันที่ชามละ 30-35 กันแล้ว เจ๊โหนกเค้าขาย 40 แต่ให้ลูกชิ้นเยอะดีครับ